จงบอกคำศัพท์จาก FINNOMENA x Franklin Templeton ตอน “เปิดมุมมองหุ้นโลก หลังวิกฤตโควิด-19”
คำศัพท์จาก FINNOMENA x Franklin Templeton ตอน “เปิดมุมมองหุ้นโลก หลังวิกฤตโควิด-19”

1. Fixed Income หมายถึง ประเภทการลงทุนที่ให้ผลตอบแทนเป็นกระแสเงินสดหรือดอกเบี้ยเป็นรายงวด จนถึงวันที่ตราสารนั้นครบอายุ ผู้ลงทุนจะได้รับเงินต้นหรือมูลค่าที่ระบุไว้หน้าตราสารนั้นคืน

2. Bond แปลว่า ตราสารหนี้ คือสินทรัพย์ที่เป็นการลงทุนแนว Fixed Income ตัวอย่างตราสารหนี้ เช่น พันธบัตรรัฐบาล จะหมายถึงตราสารหนี้ที่ออกโดยรัฐบาล หุ้นกู้ จะหมายถึงตราสารหนี้ที่ออกโดยบริษัทเอกชน

3. กองทุนตราสารหนี้ หมายถึง กองทุนรวมที่มีนโยบายลงทุนในตราสารหนี้เป็นหลัก สังเกตได้จากชื่อของกองทุน ถ้ามีคำว่า “Fixed”, “Income” หรือ “Bond” มักจะหมายถึงกองทุนรวมตราสารหนี้

4. หุ้น Value หมายถึง หุ้นที่มีมูลค่าสูงกว่าราคา หรือ “หุ้นราคาถูก” มักจ่ายปันผลสูง เติบโตช้าแต่ยั่งยืน ตัวอย่างกลุ่มหุ้น Value เช่น หุ้น Healthcare อย่าง Johnson & Johnson

5. หุ้น Growth หมายถึง “หุ้นโตไว” “หุ้นซิ่ง” ส่วนราคาจะถูกจะแพงขอแรงไว้ก่อน มักเป็นหุ้นกิจการที่มีสัญญาณการขยายตัวของสินทรัพย์หรือรายได้ และมักไม่จ่ายปันผล เพราะจะนำกำไรไปลงทุนขยายธุรกิจต่อไป ตัวอย่างหุ้น Growth เช่น Technology อย่าง Tesla

6. Emerging Market (EM) หมายถึง ตลาดเกิดใหม่ หรือตลาดกำลังพัฒนา ตรงกันข้ามกับ Developed market (DM) หรือตลาดพัฒนาแล้ว

7. High Yield Bond / Emerging Bond หรืออีกชื่อคือ Junk bond หมายถึง ตราสารหนี้ที่กำหนดจ่ายดอกเบี้ยสูงกว่าตราสารหนี้ทั่วไป เนื่องจากบริษัทผู้ออกตราสารมีความน่าเชื่อคือ หรือ Credit rating ที่ต่ำ ซึ่งหมายความว่ามีความเสี่ยงสูงที่จะไม่จ่ายดอกเบี้ยตามเวลากำหนด 

8. EM Bond หมายถึง ตราสารหนี้ที่ออกในประเทศกำลังพัฒนา กำลังได้รับความนิยมมากขึ้น เพราะเครดิตเรตติ้งและผลตอบแทนที่สูงขึ้น เมื่อเทียบกับพันธบัตรสหรัฐ ความเสี่ยงก็สูงด้วยเช่นกัน อาจใช้เป็นอีกทางเลือกในการกระจายความเสี่ยงพอร์ตการลงทุนได้

9. Sectors หมายถึง กลุ่มอุตสาหกรรม
ความรู้ทางการเงิน,ตลาดการเงิน & ผลิตภัณฑ์และบริการทางการเงิน,การวิเคราะห์ทางการเงิน & เศรษฐศาสตร์การเงิน